Polisie maak wapenfonds in PretoriaDie polisie in Gauteng het beslag gelê op talle vuurwapens en ammunisie by ŉ huis in Valhalla in Centurion. ŉ Polisiewoordvoerder, lt. Kol. Tshisikhawe Ndou, sê ŉ totaal van 30 vuurwapens en honderde patrone is by die huis gevind. Die polisie het Maandag ŉ wenk van die publiek gekry voor hulle op die huis in Viking straat toegeslaan het. ‘n Persoon wat op die perseel gekry is, het verduidelik dat hy slegs ŉ kamer huur. Toe die polisie ander kamers in die huis deursoek het, het hulle beslag gelê op onder meer .303-gewere, 9mm-pistole, weermag en polisie uniforms en ammunisie. Die eienaar van die huis is tans in die buiteland. Niemand is nog in hegtenis geneem in verband met die voorval nie.